224 



nèrent battaille, laquelle il vaincquit et, maugré leurz dents, 

 s'en retourna en France, nonobstant qu'ilz fussent dix 

 contre un. » 



Pie III. « Alexandre succéda un cardinal gentilhomme de 

 Siena nomé par avant Francesco Picolhomini, nepveu du pape 

 Pie II qui l'havoit faict cardinal. Il estait en extime d'home 

 de bien, mais s'il eust vescu il ne fust pas esté par aventure 

 meilleur que les autres; mais il ne vesquit après sa corona- 

 tion que xxvh jourz ; et fut esleu l'an 1503. Il se fit appeler 

 Pius III. 



Jules II. < Julie II, natif de Savonne et nepveu du pape 

 Sixte, se nomoit par avant Jullien de Ruere. Son père et lui 

 s'appelloient de La Ror ou Du Chesne combien qu'ilz ne 

 fussent pas, de nature, partiz de celle maison, mais par 

 adoption seullement, car ilz estoient touz deux villains à 

 double quarillon et ceux de la maison de La Ror sont gen- 

 tilhomes d'ancienne race de Piedmont, que j'hay cogneux, 

 portantz un chesne pour leurz armes. Si liai oui raconter 

 come Sixte et son nepveu acquirent ce nom et armes. Ce 

 Sixte estoit cordelier fort sçavant et docteur en théologie, 

 appelé frère François. Quel estoit le droict surnom de sa fa- 

 mille, je n'hay entendu. Le premier et plus riche genlil- 

 home de celle maison haiant des enfantz appela ce frère 

 Francesque pour estre leur pœdagogue, qui les instruisit en 

 letres et meurz, tellement que le Seigneur de luy se con- 

 tentant luy fit des biens beaucgup et davantage, luy fit cet 

 honeur de luy donner son nom et ses armes, l'adoptant 

 come se faict souvent en Italie; et fut despuys appelle frère 

 Françoys de Ruere qui après, par son sçavoir, fut faict mi- 

 nistre provincial de son ordre, après général, puis cardinal 

 et après pape. 



« Estant pape il donna le chappel à ce Jullien son nepveu, 

 qui despuis fut pape, de meilleure condition, car il estoit 



